Informuojame, kad yra baigta „Vandentiekio ir nuotekų šalinimo tinklų plėtra Vilniaus aglomeracijoje, Nemenčinės m., Vilniaus r. (II-a pirkimo objekto dalis)“. Jau galite prisijungti prie naujų tinklų.

Norint prisijungti prie tinklų, Jums reikės:

1. parengti namo vandens įvado ir / arba nuotekų išvado **projektą arba supaprastintą prisijungimo schemą**;

2. pasirašyti sutartį su UAB „Vilniaus vandenys“ dėl prisijungimo;

3. pateikti prašymą prisijungimui;

4. atlikti **rangos darbus** (remiantis projekto sprendiniais, išsikasti tranšėjas ir pakloti vamzdynus);

5. kviesti UAB „Vilniaus vandenys“ atstovą kompleksinei prijungimo paslaugai;

6. parengti ir pateikti vandentiekio ir nuotekų tinklų kontrolines **geodezines nuotraukas;**

7. naudotis paslaugomis.

Projektavimo paslaugą, remiantis išduotomis prisijungimo sąlygomis, galite užsisakyti pas pasirinktą projektuotoją.

Parengus projektą, prieš pradedant tinklų statybos darbus, el. paštu: info@vv.lt arba telefonu 19118, turite pateikti prašymą prisijungimui, pasirašyti prisijungimo sutartį.

Gavus leidimą prisijungi ir pasirašius sutartį inicijuojami tinklų statybos darbai. Dėl tinklų statybos darbų galite kreiptis į bet kurią priimtiną rangos įmonę, kuri pagal projektą įrengtų vandens ir nuotekų tinklus bei suteiktų kitas paslaugas. Tinklų klojimo darbus galite vykdyti ir ūkio būdu.

Paklojus tinklus, prašome iš anksto kviesti Bendrovės atstovą prijungimo kompleksinei paslaugai. Atliksime prijungimą prie vandens tinklo, hidraulinį bandymą, praplovimą-dezinfekavimą, mikrobiologinį vandens tyrimą ir įrengsime apskaitos prietaisą.

Prijungimo prie nuotekų tinklo neatliksime, prašome atlikti savo jėgomis, mūsų darbuotojas įvertins atliktus darbus, fiksuos paslaugos pradžią.

Registruoti atstovo iškvietimą galite telefonu 19118 darbo dienomis 7.30–11.30 val. ir 12.00–16.00 val. arba el. paštu: info@vv.lt

**Galutiniam tinklų pridavimui reikalingos geodezinės, vandentiekio ir nuotekų tinklų, išpildomos nuotraukos su šulinių ir požeminių sklendžių kortelėmis.**

Dėl išsamesnės informacijos prašome kreiptis:

﻿tel. - 19118

﻿el. paštu - info@vv.lt